মোবাইল নম্বর পোর্ট করাতে চান অনেকেই। কিন্তু সময় এবং ঝক্কির ভয়েই তা এড়িয়ে যান কেউ কেউ। 
গ্রাহকরা যাতে আরও ভাল পরিষেবা পান, তা নিশ্চিত করতে মোবাইল নম্বর পোর্টিংয়ের প্রক্রিয়া সহজ করা এবং সময়সীমা কমানোর সিদ্ধান্ত নিল টেলিকম রেগুলেটরি অথোরিটি অফ ইন্ডিয়া বা ট্রাই।

এই বিষয়ে অন্যান্য খবর

জুয়াতে দেউলিয়া মালিক, বন্ধের পথে ভারতের বিখ্যাত সেলফি ফোন



একই সার্কেলের মধ্যে মোবাইল নম্বর পোর্ট করাতে চাইলে এবার থেকে তা দু’দিনের মধ্যে হয়ে যাবে। অন্য সার্কেলের ক্ষেত্রে এই সময়সীমা কমিয়ে চার দিন করা হয়েছে। শুধু তাই নয়, ইউনিক পোর্টিং কোড বা ইউপিসি-র বৈধতাও পনেরো দিনের থেকে কমিয়ে চার দিন করা হয়েছে। যদিও জম্মু-কাশ্মীর, অসম এবং উত্তর-পূর্বাঞ্চলের রাজ্যগুলির জন্য ইউপিসি-র বৈধতার এই পরিবর্তন কার্যকর হবে না।
কোনও টেলিকম সংস্থা যদি মোবাইল নম্বর পোর্টিং নিয়ে ভুল তথ্য দেয় বা পোর্টিংয়ের জন্য গ্রাহকের অনুরোধ অন্যায় ভাবে খারিজ করে, সেক্ষেত্রে অভিযোগ প্রমাণিত হলে সংস্থাকে দশ হাজার টাকা জরিমানা দিতে হবে। কর্পোরেট পোর্টিংয়ের ক্ষেত্রে একটি অথরাইজেশন লেটারে এবার থেকে পঞ্চাশটির জায়গায় একশোটি নম্বর পোর্ট করা যাবে।